Ommellun haavan hoito

|  |  |
| --- | --- |
| Kuvaus: | Ommellun haavan kotihoito-ohjeet |

Ommellun haavan suojana on teippi, joka saa olla paikallaan ompeleiden poistoon asti tai lääkärin määräämän ajan (ellei poistettavia ompeleita). Irtautunut tai likaantunut teippi poistetaan ja vaihdetaan puhtaaseen puhtain käsin. Teippausta voi jatkaa ompeleiden poiston jälkeen, jos halutaan haavalle lisätukea (1-2 viikkoa) tai mahdollisimman hyvä esteettinen ulkomuoto (viikkoja - kuukausia).

Haavan voi suihkussa kastella vuorokauden kuluttua sen ompelusta. Haava kuivataan puhtaalla pyyhkeellä kevyesti taputtamalla. Saunominen on sallittua 3 vuorokauden kuluttua ompeleiden poistosta, mikäli haava parantunut ja ei eritä.

Haavakipuun voi käyttää lääkärin määräämiä lääkkeitä tai apteekista saatavia käsikauppalääkkeitä.

**Ottakaa yhteyttä hoitaneeseen lääkäriin tai terveyskeskukseen, jos:**

 - haavassa on yltyvää kipua

 - haavassa on jatkuvaa verenvuotoa

 - haavassa on punoitusta, turvotusta tai haisevaa eritettä

 - teillä on kuumetta

Ompeleiden poisto \_\_\_\_\_\_.\_\_\_\_\_\_ 20\_\_\_\_\_ omassa terveyskeskuksessanne (aika varattava).

Plastiikkakirurgian osasto 2211 puh. 017 172 515